LĒMUMA PROJEKTS

2024.gada \_\_. \_\_\_\_\_\_ Lēmums Nr.\_\_\_\_\_

**Par atbalstu Eiropas Reģionālās attīstības fonda projektam**

**„Daugavpils valstspilsētas notekūdeņu attīrīšanas iekārtu modernizācija”** **un par Daugavpils valstspilsētas un Augšdaugavas novada attīstības programmas 2022.-2027.gadam Daugavpils valstspilsētas investīciju plāna aktualizāciju**

Pamatojoties uz Pašvaldību likuma 4.panta pirmās daļas 1.punktu, 10.panta pirmās daļas 3.punktu, 10.panta pirmās daļas 17.punktu, Teritorijas attīstības plānošanas likuma 12.panta pirmo un ceturto daļu, 22.panta trešo daļu,

ievērojot likuma “Par pašvaldību budžetiem” 26.panta otro daļu, izsludināto projektu atlases kārtu “2.2.1.1. Notekūdeņu un to dūņu apsaimniekošanas sistēmas attīstība piesārņojuma samazināšanai, 1. kārta” saskaņā ar Ministru kabineta 2024.gada 7.maija noteikumiem Nr.285 “Eiropas Savienības kohēzijas politikas programmas 2021.–2027.gadam 2.2.1. specifiskā atbalsta mērķa „Veicināt ilgtspējīgu ūdenssaimniecību” 2.2.1.1. pasākuma „Notekūdeņu un to dūņu apsaimniekošanas sistēmas attīstība piesārņojuma samazināšanai” pirmās projektu iesniegumu atlases kārtas īstenošanas noteikumi”, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 73.punktu,

ņemot vērā projekta atbilstību Daugavpils valstspilsētas un Augšdaugavas novada attīstības programmas 2022.-2027.gadam vidēja termiņa prioritātes “VTP3 Ilgtspējīgs mājoklis, vide un infrastruktūra” rīcības virziena “RV16 Teritorija un infrastruktūra” uzdevumam “U65. Attīstīt ilgtspējīgas ūdenssaimniecības, meliorācijas infrastruktūru un pakalpojumus” un rīcības virziena “RV19 Vide un dabas resursi” uzdevumam “U73. Sekmēt vides aizsardzību un vides stāvokļa uzlabošanu”,

ievērojot Daugavpils valstspilsētas pašvaldības domes Pilsētas saimniecības un attīstības komitejas 2024.gada \_\_.\_\_\_\_\_\_\_\_\_ sēdes atzinumu un Daugavpils valstspilsētas pašvaldības domes Finanšu komitejas 2024.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Atbalstīt SIA „Daugavpils ūdens” dalību Eiropas Reģionālās attīstības fonda līdzfinansētā projektā „Daugavpils valstspilsētas notekūdeņu attīrīšanas iekārtu modernizācija” (turpmāk – Projekts) saskaņā ar aprakstu (1.pielikums).
2. Projekta iesnieguma apstiprināšanas gadījumā Projekta realizācijai sniegt galvojumu SIA „Daugavpils ūdens” (reģistrācijas Nr.41503002432, juridiskā adrese: Ūdensvada ielā 3, Daugavpilī) aizņēmuma saņemšanai Valsts kasē ar Valsts kases noteikto procentu likmi vai citā kredītiestādē ar izdevīgākiem nosacījumiem EUR 907 820.94 (deviņi simti septiņi tūkstoši astoņi simti divdesmit *euro* 94 centi) apmērā uz 20 gadiem, (t.sk. EUR 765 632.12 (septiņi simti sešdesmit pieci tūkstoši seši simti trīsdesmit divi *euro* 12 centi) Projekta finansēšanai un EUR 142 188.82 (viens simts četrdesmit divi tūkstoši viens simts astoņdesmit astoņi *euro* 82 centi) Eiropas Reģionālās attīstības fonda noslēguma maksājuma priekšfinansēšanai).
3. Aktualizēt Daugavpils valstspilsētas un Augšdaugavas novada attīstības programmas 2022.-2027.gadam Daugavpils valstspilsētas investīciju plānu 2024.-2026.gadam, veicot izmaiņas saskaņā ar 2.pielikumu.
4. Lēmumu 5 (piecu) darbdienu laikā pēc tā spēkā stāšanās ievietot Daugavpils valstspilsētas pašvaldības tīmekļa vietnē *www.daugavpils.lv* un Teritorijas attīstības plānošanas informācijas sistēmā.
5. Lēmuma izpildi kontrolē Daugavpils valstspilsētas pašvaldības izpilddirektore.

Pielikumā:

1. Projekta apraksts uz 1 lp.
2. Daugavpils valstspilsētas investīciju plānā 2024.-2026.gadam veicamās izmaiņas uz 1 lp.

Daugavpils valstspilsētas pašvaldības domes priekšsēdētājs A. Elksniņš

Iesniedzējs:

Daugavpils valstspilsētas pašvaldības domes priekšsēdētājs A.Elksniņš

Sagatavotājs:

SIA „Daugavpils ūdens” valdes locekle J.Lapinska

Saskaņots:

Daugavpils valstspilsētas pašvaldības domes priekšsēdētājs A.Elksniņš

Daugavpils valstspilsētas pašvaldības izpilddirektore S.Šņepste

Daugavpils valstspilsētas pašvaldības domes

Pilsētas saimniecības un attīstības komitejas priekšsēdētājs I.Aleksejevs

Daugavpils pašvaldības centrālās pārvaldes Attīstības departamenta

vadītājas vietniece S.Krapivina

Daugavpils pašvaldības centrālās pārvaldes Finanšu departamenta

vadītājas vietniece L.Bebriša

Daugavpils pašvaldības centrālās pārvaldes

Juridiskā departamenta

Kapitālsabiedrību pārraudzības nodaļas vadītājs N.Jefimovs

Ziņotājs (Pilsētas saimniecības un attīstības komitejā; Finanšu komitejā):

SIA „Daugavpils ūdens” valdes locekle J.Lapinska

Nosūtāms: Pašvaldības izpilddirektorei, Pašvaldības Juridiskā departamenta Kapitālsabiedrību pārraudzības nodaļai, Finanšu departamentam, Attīstības departamentam, SIA „Daugavpils ūdens”.

Publicējams: pašvaldības tīmekļvietnē *www.daugavpils.lv*